Formicocephalus

Formicocephalus er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.

Utseende 
Middelsstore (6–8 mm), slanke, mørkbrunlige biller, mer eller mindre sylindrisk kroppsform. Hodet er ganske stort, firkantet, og skilt fra brystskjoldet (pronotum) ved en tydelig, smal "hals". Fasettøynene er ganske små og antennene tynne og knebøyde. Antennene er festet under en "hylle" dannet av pannens fremkant. Brystskjoldet (pronotum) er lengre enn bredt, omtrent så bredt som hodet. Dekkvingene er omtrent så lange som brystskjoldet, omtrent parallellsidige. Bakkroppen er sylindrisk. Beina er ganske korte.

Levevis 
Smalkortvingene er bakkelevende rovdyr som særlig finnes på litt fuktige steder.

Utbredelse 
Slekten er endemisk for Ny-Caledonia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien smalkortvinger, Paederinae Fleming, 1821
 Stammen Paederini Fleming, 1821
 Understammen Cryptobiina Casey, 1905
 Slekten Formicocephalus Heller, 1916  
 Formicocephalus hermani Théry, 2011
 Formicocephalus newtoni Théry, 2011
 Formicocephalus raptor Théry, 2011
 Formicocephalus thayerae Théry, 2011
 Formicocephalus uranoscopus Heller, 1916 
 Formicocephalus venator Théry, 2011
 Formicocephalus viscardii Théry, 2011

Referanser

Eksterne lenker 
 
 Kortvinger – Tree of life. (engelskspråklig)

Smalkortvinger
Biller formelt beskrevet i 1916
Ny-Caledonias insekter